Nederland sluit sy deure vir SA besoekers | Netwerk24
Wapens in verrassende plek in motor gevind
Die blinkrooi tweedehandse motor het 'n moontlike koper genoegsaam beïndruk dat die persoon dit Vrydag wou toetsbestuur.
Noordwes kry jawoord by KSA
Noordwes is die verrassende keuse in Afdeling 1 van die nuwe provinsiale krieketstruktuur, het Krieket Suid-Afrika (KSA) Maandag bekend gemaak.
Bulle hou by wenspan vir Laeveld-stryd
Jake White het besluit om by die Bulle-beginspan vir Dinsdagaand se wegwedstryd teen die Pumas in die voorbereidingsreeks te hou.
Deense Clara Tauson (18) bo in Lyon-ope
Die Deen Clara Tauson het haar eerste WTA-titel behaal nadat sy die Switserse kwalifiseerder Viktorija Golubic in Sondag se eindstryd van die Lyon-ope in Frankryk met 6-4, 6-1 geklop het.
Petrolprys: April-skok groter ná aanval in Saoedi
Die skerp styging in oliepryse Maandagoggend voorspel niks goeds vir Suid-Afrika se brandstofprys in April nie.
Nuwe regulasie 28 mik net vir staat-infrastruktuur
Die infrastruktuurprojekte waarin pensioenfondse sal kan belê, blyk spesifiek staatsprojekte te wees.
Mike Schüssler: Gaan ekonomie wen of politiek?
Tito Mboweni se nuwe begroting fokus op wat die ekonomie nodig het, maar dit gaan politieke oorredingsvermoë kos om deur te voer.
Selfdood, rassisme en onvoldoende ondersteuning is van die redes waarom prins Harry en Meghan, hertogin van Sussex, 'n nuwe lewe buite die koninklike kou gesoek het.
Nederland sluit sy deure vir SA besoekers
Deur Hanlie Stadler 22 Januarie 2021 09:19
Alle passasiersvlugte van Suid-Afrika na Nederland word van Saterdag opgeskort.
Nederland ontvang vir eers geen besoekers van Suid-Afrika, Brittanje en lande in Latyns-Amerika nie. Foto: AP
Nederland het strenger nuwe regulasies ingestel om die verspreiding van die koronavirus te beperk. Dit sluit in dat alle vlugte vanuit Brittanje, Suid-Afrika en Latyns-Amerikaanse lande soos Brasilië verbied word.
Dié lande gaan gebuk onder 'n hewige tweede of derde vlaag van koronavirusinfeksies wat meegebring word deur nuwe, aansteekliker variante van die virus wat Covid-19 veroorsaak.
Nederland sluit ook sy deure vir sakelui, studente, buitelanders in langtermynverhoudings met Nederlanders en vaardige werkers wat die land net vir kort tydperke wil inkom, volgens 'n verklaring op 'n amptelike webblad van die regering.
KLM Royal Dutch Airlines sê in 'n verklaring hy kondig met spyt aan dat al die vlugte vanuit Kaapstad en Johannesburg na Amsterdam opgeskort word. Die lugdiens sal met passasiers in verbinding tree en hulle help om alternatiewe vlugte te bekom teen geen bykomende koste nie.
Die regulasies sal tot minstens 9 Februarie geld.
Die Verenigde Arabiese Emirate en Saoedi-Arabië is onder die ander lande wat ook hul deure vir Suid-Afrikaners gesluit het.
Meer oor: Klm | Nederland | Inperking | Vlugte | Covid-19 | Staat Van Inperking | Lugdienste | Koronavirus | Staatsondernemings